กองTFUND เพิ่มทุนส.ค.นี้ ซื้อ30โรงงาน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — TICON คาดจะเพิ่มขนาดกองทุน TFUND อีก 1,8001,900 ล้านบาท ในเดือน ส.ค. นี้ ซื้อโรงงาน 30 แห่ง 
นายวีรพันธ์ พูลเกษ กรรมการผู้อำนวยการ บริษัท ไทคอน อินดัสเทรียล คอนเน็คชั่น (TICON) เปิดเผยว่า บริษัทคาดว่าจะเพิ่มขนาดของกองทุนรวมอสังหาริมทรัพย์ไทคอน (TFUND) อีก 1,8001,900 ล้านบาท ภายในเดือน ส.ค. นี้ เพื่อนำเงินไปซื้อโรงงานจากบริษัทประมาณ 30 แห่ง โดยบริษัทหลักทรัพย์จัดการกองทุน (บลจ.) บัวหลวง เป็นผู้ดำเนินการและจัดการกองทุน
“บริษัทได้เตรียมตัวเพิ่มทุนใน TFUND มาตั้งแต่เดือน ม.ค. แต่คาดว่าจะไม่สามารถเพิ่มขนาดกองทุนได้ทันกำหนดเดิมที่วางไว้ในเดือน มิ.ย. นี้” นายวีรพันธ์ กล่าว
สาเหตุที่ล่าช้าเนื่องจากกระบวนการพิจารณาของทางสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) อาจใช้เวลานาน เพราะป้องกันไม่ให้เกิดกรณีเดียวกับกองทุน รวมอสังหาริมทรัพย์ ที ยู โดม เรสซิเดนท์เชียล คอมเพล็กซ์ (TUPF) หรือทียูโดม จึงคาดว่าจะเสนอขายหน่วยลงทุนใหม่ได้ภายในเดือน ส.ค. นี้
สำหรับการขยายขนาดกองทุนรวมอสังหาริมทรัพย์ทีพาร์คโลจิส ติคส์ (TLOGIS) คาดว่าจะดำเนินการได้ในปีหน้า โดยเบื้องต้นตั้งใจว่าจะเพิ่มขนาดของ TFUND และ TLOGIS รวมเป็นประมาณ 2,000 ล้านบาท
ด้านราคา TFUND ปิดที่ 10.40 บาท ลดลง 10 สตางค์